Arenguruumi veel on. Tulevikus võiks kindlasti parandada koordinatsiooni nii meie oma kodanikeühenduste vahel kui ka teiste doonorriikide organisatsioonide vahel. Eesti peaks rohkem fikseerima oma õpikogemust, et ise arenenda. Seda saabki teha läbi analüüsi suurendamise ja kogemuse edasiandmise. Diskussioon peaks olema valitsusväline ja meile meeldiks näha, kui sihtriigis tegutsevad Eesti kodanikeühendused saaksid regulaarselt kokku ja arutaksid, kes mida teeb ning väldiksid niiviisi kattumisi. See on küll iseenesest mõistetav, aga tõime grupitöö käigus välja ka selle aspekti, et tulevikus võiks eriti suurt tähelepanu pöörata koostööle erinevatel tasanditel (poliiline, kultuuriline, majanduslik jne), et olla veelgi efektiivsem. Eesti Arengukoostöö Ümarlaua kaudu võiks tegeleda kodanikeühenduste kaardistamisega ja nende kaudu ka avalikkuse parema teavitamisega arengukoostöö teemal. Tulemas on Euroopa Liidu valimised ja arengukoostöö teema võiks kuuluda meie poliitikute agendasse, et jõuda Eesti rahvani. Elame, näeme.